الإدعاء
- خبر متداول بشكل كبير، مصدره موقع اسمه "صحيفة الحدث الإخبارية"، بيقول إنه "الملك سلمان يأمر بإعفاء تركي آل الشيخ من جميع مناصبه".
– الكلام ده غير صحيح. مفيش أي أمر ملكي بإعفاء تركي آل الشيخ.✅✅
– الموقع ناسب الخبر لوكالة الأنباء السعودية “واس”، لكن بالرجوع لموقع الوكالة مفيش عليها الخبر، وآخر أمر ملكي منشور عليها كان بتاريخ 27 يوليو اللي فات. وكمان مفيش أي مصدر موثوق نشر الخبر.
– ده مستوى عالي من الفبركة، تم فيه استخدام الصيغة الرسمية اللي بتصدر بها الأوامر الملكية السعودية عشان يوهم القراء بصحة الخبر.
– في هشتاج على “تويتر”، اسمه “#ابعاد_ال_الشيخ_ياولي_العهد”، بيطالب بإعفاء تركي آل الشيخ من منصبه، وده منتشر في السعودية بسبب إعفاء تركي لسامي الجابر من رئاسة نادي الهلال.
– دي مش أول مرة يتم فيها تداول إشاعة إعفاء آل الشيخ من منصبه، وكان آخر مرة في كأس العالم اللي فات لما تكررت هزايم السعودية، ووقتها تم نفي الخبر.